Πρόταση ΚΑΝΟΝΙΣΜΟΥ ΤOY ΣΥΜΒΟΥΛΙΟΥ σχετικά με την εξαγωγή από τη Σλοβακική Δημοκρατία προς την Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ κατά το χρονικό διάστημα από 1ης Ιανουαρίου έως 31 Δεκεμβρίου 2002 (παράταση του συστήματος διπλού ελέγχου)

(υποβληθείσα από την Επιτροπή)

AITIOΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Το σύστημα αυτό βασίζεται στη διάταξη της ευρωπαϊκής συμφωνίας ΕΚ-Σλοβακικής Δημοκρατίας [1] που παρέχει τη δυνατότητα σε κάθε συμβαλλόμενο μέρος να θεσπίσει διοικητική διαδικασία με σκοπό την ταχεία ενημέρωση σχετικά με τις τάσεις της ροής των εμπορικών συναλλαγών. Τα συμβαλλόμενα μέρη συμφώνησαν το 1998 να καθιερώσουν τέτοιο σύστημα για ορισμένα προϊόντα χάλυβα που καλύπτονται από τις συνθήκες ΕΚΑΧ και ΕΚ με την απόφαση αριθ. 3/97 [2] του συμβουλίου σύνδεσης. Με την απόφαση αριθ. 1/99 [3] του συμβουλίου σύνδεσης η ισχύς του εν λόγω συστήματος παρατάθηκε, αφού τροποποιήθηκε το πεδίο προϊόντων που καλύπτει, για το χρονικό διάστημα από 1ης Ιανουαρίου έως 31 Δεκεμβρίου 1999. Με την απόφαση αριθ. 1/2000 [4] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2000. Με την απόφαση αριθ. 1/2001 [5] του συμβουλίου σύνδεσης η ισχύς του εν λόγω συστήματος παρατάθηκε, για το χρονικό διάστημα από 1ης Ιανουαρίου έως 31 Δεκεμβρίου 2001. Με τον κανονισμό (ΕΚ) αριθ. 85/98 [6] του Συμβουλίου, που τροποποιήθηκε με τον κανονισμό (ΕΚ) αριθ. 288/99 [7] του Συμβουλίου και παρατάθηκε με τον κανονισμό (ΕΚ) αριθ. 543/00 [8] και 238/01 [9] του Συμβουλίου, θεσπίστηκε η αντίστοιχη κοινοτική νομοθεσία εφαρμογής.

[1] ΕΕ αριθ. L 359, 31.12.94, σ. 2.

[2] ΕΕ αριθ. L 13, 19.01.98, σ. 71.

[3] ΕΕ αριθ. L 36, 10.02.99, σ. 18.

[4] ΕΕ αριθ. L 67, 15.03.00, σ. 36.

[5] ΕΕ αριθ. L 35, 6.02.01, σ. 38.

[6] ΕΕ αριθ. L 13, 19.01.98, σ. 15.

[7] ΕΕ αριθ. L 36, 10.02.99, σ. 1.

[8] ΕΕ αριθ. L 67, 15.03.00, σ. 3.

[9] ΕΕ αριθ. L 35, 6.2.01, σ. 2.

Κατά τη συνεδρίασή της, στις 29 Οκτωβρίου 2001, η ομάδα επαφών συμφώνησε να συστήσει στο συμβούλιο σύνδεσης να παρατείνει την ισχύ του συστήματος διπλού ελέγχου για το χρονικό διάστημα από 1ης Ιανουαρίου έως 31 Δεκεμβρίου 2002.

Επομένως, η συνημμένη πρόταση αποσκοπεί στην παράταση ισχύος της απόφασης αριθ. 85/98 του συμβουλίου σύνδεσης, όπως τροποποιήθηκε με την απόφαση αριθ. 288/99 του συμβουλίου σύνδεσης και παρατάθηκε με την απόφαση αριθ. 543/00 και 238/01 του συμβουλίου σύνδεσης, για το χρονικό διάστημα από 1ης Ιανουαρίου έως 31 Δεκεμβρίου 2002.

2001/0323 (ACC)

Πρόταση ΚΑΝΟΝΙΣΜΟΥ ΤOY ΣΥΜΒΟΥΛΙΟΥ σχετικά με την εξαγωγή από τη Σλοβακική Δημοκρατία προς την Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ κατά το χρονικό διάστημα από 1ης Ιανουαρίου έως 31 Δεκεμβρίου 2002 (παράταση του συστήματος διπλού ελέγχου)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα εξής:

(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, τέθηκε σε ισχύ την 1η Φεβρουαρίου 1995 [10].

[10] ΕΕ αριθ. L 359, 31.12.94, σ. 2.

(2) Με την απόφαση αριθ. .../2000 [11] του συμβουλίου σύνδεσης, τα μέρη αποφάσισαν να παρατείνουν τη διάρκεια ισχύος του συστήματος διπλού ελέγχου που θεσπίστηκε με την απόφαση αριθ. 3/97 [12] για το χρονικό διάστημα από 1ης Ιανουαρίου έως 31 Δεκεμβρίου 2002.

[11] Βλέπε σελίδα 1 της παρούσας Επίσημης Εφημερίδας.

[12] ΕΕ αριθ. L 13, 19.01.98, σ. 71.

(3) Κρίνεται επομένως σκόπιμο να παραταθεί η κοινοτική νομοθεσία εφαρμογής που θεσπίστηκε με τον κανονισμό (ΕΚ) αριθ. 85/98 [13] του Συμβουλίου της 19ης Δεκεμβρίου 1997, σχετικά με την εξαγωγή από τη Σλοβακική Δημοκρατία στην Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ για το διάστημα μεταξύ της 1ης Ιανουαρίου και της 31ης Δεκεμβρίου 1999 (παράταση του συστήματος διπλού ελέγχου).

[13] ΕΕ αριθ. L 13, 19.01.98, σ. 15.

ΕΞΕΔΩΣΕ ΤΟ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 85/98 παραμένει σε ισχύ για το χρονικό διάστημα από 1ης Ιανουαρίου έως 31 Δεκεμβρίου 2002, σύμφωνα με τις διατάξεις της απόφασης αριθ. ..../2001 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου.

Άρθρο 2

Ο κανονισμός (ΕΚ) αριθ. 85/98 τροποποιείται ως ακολούθως:

Στον τίτλο, στο προοίμιο και στο άρθρο 1 παράγραφοι 1 και 4, οι αναφορές στην περίοδο «από 1ης Ιανουαρίου έως 31 Δεκεμβρίου 2001» αντικαθίστανται από τις αναφορές στην περίοδο «από 1ης Ιανουαρίου έως 31 Δεκεμβρίου 2002».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος